Air Mata (album)

Air Mata ialah album studio pertama oleh penyanyi Malaysia Khai Bahar, dikeluarkan pada 21 Julai 2019 oleh NAR Records. Album ini telah terjual sebanyak 4000 unit selepas diedarkan.

Latar belakang
Dalam temuramah bersama Harian Metro, Khai Bahar berkata sebanyak 5,000 unit akan habis terjual selepas dilancarkan secara rasmi dan beliau menyatakan "pihak NAR Records mengeluarkan 5,000 unit untuk cetakan pertama ini. Difahamkan, kalau habis, mereka akan buat cetakan seterusnya. Sejujurnya, saya tidak menjangka sambutan hebat diberikan untuk album pertama ini. Apatah lagi sekarang bukan trend penyanyi mengeluarkan album penuh selain kuasa membeli yang semakin berkurangan dalam kalangan peminat. Apa pun, saya berterima kasih dengan pihak NAR atas penerbitan album ini. Walaupun saya bukan lagi artis NAR, tapi mereka masih sudi merealisasikan impian ini,". Album ini mengambil masa setahun untuk disiapkan.

Promosi dan single
Air Mata dikeluarkan pada 21 Julai 2019, iaitu dua bulan selepas beliau tidak menyambung kontrak dengan NAR Records. Album ini memuatkan 11 lagu yang mana lima daripadanya ialah lagu baru dan selebihnya single pernah dilancarkan sebelum ini. Daripada lima lagu baru itu, tiga daripadanya hasil nukilan Khai sendiri iaitu "Air Mata", "Keranamu" dan "Dia" manakala dua lagi ialah ciptaan Manusia Putih. Khai juga menjadi artis pertama NAR mendapat jumlah tontonan tertinggi muzik video menerusi lagu "Luluh" iaitu melebihi 44 juta sepanjang tempoh dua tahun.

Senarai runut

Rujukan

Album 2019
Album Malaysia tahun 2019
Album Khai Bahar